
Бүген Татарстан Республикасы Президенты вазыйфаларын вакытлыча башкаручы Рөстәм Миңнеханов 2015 елгы Бакудагы беренче Европа уеннарында метрлы трамплиннан суга сикерүләрдә алтын медаль яулауга бәйле рәвештә Татарстан спортчысы Никита Шлейхерга һәм югары категорияле тренер-мөгаллим Павел Муякинга котлау телеграммасы җибәрде.

"Хөрмәтле Павел Борисович! Кадерле Никита!

Сезне 2015 елгы Бакудагы беренче Европа уеннарында алтын медаль яулавыгыз белән чын күңелдән котлыйм. Бу – сезнең бергәләп тырышып эшләвегез нәтиҗәсендә яуланган уртак, лаеклы җиңүегез, – диелә телеграмма текстында. – Җиңү шатлыгыгызны уртаклашам һәм мондый масштаблы спорт форумында Татарстан Республикасының һәм илебезнең данын арттырган өчен сезгә рәхмәт белдерәм. Павел Борисовичның тәҗрибәсе һәм һөнәри осталыгы Никитатының хезмәт сөючәнлеге һәм җиңүгә омтылышы белән үрелеп барсын – нәкъ менә шулар сезнең уңышлар чыганагы булуга ышанам. Сезгә нык сәламәтлек һәм бетмәс-төкәнмәс уңышлар телим.

Татарстан Республикасы Президенты вазыйфаларын вакытлыча башкаручы Р.Н.Миңнеханов".
Рөстәм Миңнеханов татарстанлы Никита Шлейхерны Бакудагы беренче Европа уеннарында чемпион титулын яулавы белән котлады